Bjarte Tjøstheim

Bjarte Paul Tjøstheim (født 26. juli 1967 i KristiansandSagen, S., Sagen T. og Tjøstheim, B.P. Den relativt store boka om Radioresepsjonen, Aschehoug, Oslo. ISBN 9788203198168) er en norsk radioprogramleder, komiker og skuespiller, mest kjent fra radioprogrammet Radioresepsjonen og podcasten Papaya. Han er oppvokst på Randaberg i Rogaland.

 Bakgrunn og oppvekst 
Tjøstheim ble født i Kristiansand, og bodde fram til 1974 på Onøy i Nordland. Familien flyttet så til Randaberg, utenfor Stavanger. Han flyttet deretter til Sagene i Oslo.
Han fikk sin første elektriske gitar som 12-åring. Tjøstheim debuterte på TV som 13-åring i programmet Kirkenytt som gikk på NRK. Han spilte da gitar i gospelgruppa Septim. Han spilte senere trommer i det lokale tensingkoret Credimus, samt to rockegrupper kalt Candles og Mack and the Boys, og er nå frontmann og trommeslager i bandet Bjarte Tjøstheim Experience (tidligere Knut Henrik's InExperience)Bjarte Tjøstheim Experience på Facebook.
 Karriere 
Tjøstheim begynte sin radiokarrière i Radio Vest som 17-åring. Han arbeidet deretter i NRK P3 i radioprogram som NRQ og Holger Nielsens Metode. Fra 2006 til 2021 var han sammen med brødreparet Steinar og Tore Sagen programleder for programmet Radioresepsjonen i NRK P3. I 2021 forlot han NRK sammen med Sagenbrødrene for å starte podcasten Papaya.

Som skuespiller har han hatt roller i TV-seriene Buzz Aldrin, hvor ble det av deg i alt mylderet? og Julekongen og en mindre rolle i TV-serien Lilyhammer. Våren 2013 og 2014 var han en av syv komikere i humorprogrammet Underholdningsavdelingen på NRK1. Han vant prisen som årets morsomste (publikumsprisen) under Komiprisen 2014 og var nominert i klassen årets mannlige TV-komiker. 

 Priser og utmerkelser 
I 2014 mottok Tjøstheim Randabergs kulturpris.

 Roller 

 TV og film 
 2005: Singelklubben (TV-serie) – Bjarte
 2006: Jul i Svingen (TV-serie) – servitør
 2007: Switch (spillefilm) – lærer
 2007: Torsdag kveld med Steinar Sagen – Bjarte
 2008: Jubalong (TV-serie) – sjefen for fjernsynet
 2010: Radioresepsjonen på TV
 2011: Buzz Aldrin, hvor ble det av deg i alt mylderet? (TV-serie) – Karsten
 2012: Julekongen (TV-serie) – Anton, Kevins far
 2012: Lilyhammer (TV-serie) – Teddy
 2013: Underholdningsavdelingen
 2014: Død snø 2 (spillefilm) – prest
 2014: Doktor Proktors prompepulver (spillefilm) – politimann
 2017: Presten (TV-serie) – NRK1, Bjarte Tjøstheim spiller seg selv som prest
 2018: KuToppen (spillefilm) – fugleskremselet Fobetron (stemme)
 2019: Hellums kro (TV-serie) – NRK

 Radio 
 1984 – ?? Radio Vest
 ?: NRQ
 1999–2003: Holger Nielsens Metode
 2006–2020: Radioresepsjonen

 Podkast 
 2021–: Papaya

 Scene 

 2018: Det går bedre nå (soloforestilling)
 2024: Jesus Christ Superstar (musikal) – rollen som kong Herodes

 Annet 
Tjøstheim ble i 2014 rammet av en blodpropp som førte til blindhet på den ene øyet.

 Referanser 

 Eksterne lenker 

  Bjarte Tjøstheim hos Filmweb

Kategori:Norske komikere
Kategori:Personer fra Randaberg kommune
Kategori:Personer fra Kristiansand kommune
Kategori:Norske podkastere